แวบมาเดินตลาดนัดเรือบินสักหน่อย เดี๋ยวจะตกเทรนด์กับเขา เห็นหน้า feed ขึ้นมาเหลือเกิน

ซึ่งตลาดนัดที่นี่จะมีของขายเยอะๆเหมือนกัน ยังเดินไม่ทั่วเท่าไหร่ เอาจริงๆอารมณ์มันไม่สนุกเหมือนเดินตลาดนัดรถไฟนัก แต่ดีที่ร้านของกินเยอะอยู่นะโดยเฉพาะพวก ผับ บาร์เนี่ย แถมตลาดนี้ ที่จอดรถเพียบ ไม่มีค่าจอดซะด้วยสิ ดีงามจริงๆ

ร้านราเมนโตตรกระทะ จะเป็นอีกร้านในโครงการ อยู่เกือบๆติดถนนซอยบางปลา ตรงถนนเทพารักษ์ กม.17 เป็นร้านเล็กๆ แต่ขายดีทีเดียว ไปทานช่วงทุ่มปรากฎว่าเหลือได้แค่ชามเล็กแค่นั้น เลยไหนๆแล้วนั่งลองทานดูละ (ถามราคาตัวโคตรกระทะแล้ว 250 บาทเอง เสียดายมาไม่ทัน)

เบอร์ติดต่อทางร้าน สำหรับโทรไปจองหรือสอบถาม 0938163436

ราเมนต้มยำทะเลราคา 55 บาท ให้กุ้งตัวขนาดกลางๆมา 2 ตัวเลย แถมด้วยปลาหมึกกะหอยแมลงภู่อีกหลายชิ้น ในชามมีมะนาวผ่าครึ่งมาให้บีบเพิ่มรสชาติถ้าคิดว่ายังไม่ถึงใจ

น้ำต้มยำเอง รสชาติค่อนข้างดีทีเดียว เข้มข้น เผ็ดๆ เค็มๆ เปรี้ยวๆ ถึงใจอยู่ บีบมะนาวลงไปอีกยิ่งได้อรรถรส เส้นก็นุ่ม เหนียวใช้ได้ แต่ส่วนของเครื่องอย่างปลาหมึกกะหอย ไม่ค่อยได้ความฟิน โดยเฉพาะปลาหมึกนี่ไม่มีความหนึบให้สัมผัสเลย ส่วนกุ้งไม่ถึงกับสดมาก แต่ก็โอเคนะ มีมันพอเยิ้มๆให้ทานด้วย 

ร้านเปิดขายทุกวัน ยกเว้นวันจันทร์ โดยเปิดตั้งแต่ 15.00 น จนขายหมด ซึ่งวันอาทิตย์ที่ได้ทานนี่หมดชามสุดท้ายที่ทานพอดีเลย

โดยรวมๆแล้ว ถือเป็นร้านราเมนราคาประหยัดที่ให้รสชาติและปริมาณคุ้มกับราคาทีเดียว